Nr.687065/24.10.2023

Scrisoare de intenție

2023\_A1\_093

Ministerul Finanțelor (MF), intenționează să achiziționeze **servicii de expertiză tehnică judiciară în specializarea fiscalitate** (cod CPV 71319000-7) prin ***achiziție directă*** în conformitate cu prevederile legislației privind achizițiile publice[[1]](#footnote-1) utilizând criteriul **cel mai bun raport calitate-preț***.*

# Detalii privind achiziția :

Achiziția se organizează pentru:

Serviciu de expertiză tehnică judiciară în specializarea fiscalitate în cadrul dosarului nr. 34983/3/2022

Informații privind obiectul achiziției se regăsește în Caietul de sarcini atașat, iar informații suplimentare privind cerințele autorității contractante, respectiv documentele ce urmează a fi supuse expertizei, vor fi comunicate ofertantului declarat câștigător.

# Cerințe minime :

1. Expertul desemnat pentru îndeplinirea contractului trebuie să demonstreze:

* că a dobândit calitatea de expert tehnic judiciar, în condițiile Ordonanței Guvernului nr. 2/2000 privind organizarea activității de expertiză tehnică judiciară și extrajudiciară, cu modificările și completările ulterioare și deține autorizație de expert tehnic judiciar.
* că are calitatea de consultant fiscal, este membru activ al Camerei Consultanților Fiscali și deține viza anuală de liberă practică, conform dispozițiilor Ordonanței Guvernului nr. 71/2001.

2. Expertul cheie desemnat pentru îndeplinirea contractului va face dovada că a mai prestat servicii de expertiză în sensul întocmirii unui raport de expertiză **în specializarea fiscalitate.**

Menționăm că **valoarea estimată** de către autoritatea contractantă pentru achiziția Serviciului de expertiză tehnică judiciară în specializarea fiscalitate în cadrul dosarului nr. 34983/3/2022

această achiziție este de **24.132,00 lei** **fără TVA**, respectiv **28.717,08 cu TVA**,detaliată după cum urmează:

# Instrucțiuni pentru ofertanți:

În acest context, vă rugăm să aveți în vedere că termenul până la care operatorii economici pot transmite solicitări de clarificări este de **2 zile lucrătoare** înainte de termenul limită fixat pentru depunerea a ofertelor.

Oferta dvs. **trebuie să conțină cel puțin următoarele documente/ informații**:

1. **Formularul** **de ofertă financiară** atașat. *Notă:* Tariful serviciilor ofertat va include toate cheltuielile ce derivă din aducerea la îndeplinire a obiectului prezentei achiziții.
2. **Formular factor tehnic de evaluare** – Notă - În vederea îndeplinirii atât a cerințelor minime din caietul de sarcini (pentru care nu se obține punctaj), cât și pentru obținerea punctajului tehnic pentru experiența similară a experților propuși pentru îndeplinirea contractului, ofertanții vor avea în vedere să transmită împreună cu oferta și documentele justificative (CV, autorizație de expert tehnic judiciar, carnetul profesional de consultant fiscal / autorizație de funcționare ca societate de consultanță fiscală, procese-verbale de recepție servicii prestate, contracte, extrase din rapoarte de expertiză din care să reiasă specialitatea în care au fost întocmite etc.). Ofertantul va prezenta extrase/pagini relevante din rapoartele propuse pentru îndeplinirea punctajului din care să reiasă specializarea în care au fost întocmite, urmând ca prezentarea integrală a acestora să fie solicitată doar ofertantului clasat pe primul loc în clasamentul intermediar în urma aplicării criteriului de atribuire – cel mai bun raport calitate preț.
3. **Perioada de valabilitate a ofertei**: nu mai puțin de 60 de zile.

Ofertele pot fi transmise prin email **până la data de 25.09.2023** **ora 11:00**, folosind următoarele date de contact :

Persoana de contact: Cristina ȘERBAN - Consilier superior

E-mail: [cristina.serban@mfinante.gov.ro](mailto:cristina.serban@mfinante.gov.ro) | Telefon: 021.226.11.12

**IMPORTANT:** Limita maximă a fișierelor care pot fi transmise prin e-mail este de **10M**.

**MENȚIUNE:** Formularele editabile atașate prezentei scrisori de intenție sunt destinate pe de o parte, să faciliteze elaborarea și prezentarea ofertei și a documentelor care o însoțesc și, pe de altă parte, să permită evaluarea rapidă și corectă a tuturor ofertelor depuse, de aceea **rugăm insistent operatorii economici să utilizeze formularele puse la dispoziție** la adresa <https://mfinante.gov.ro/ro/web/site/transparenta/achizitii-publice>**.**

Documentația de atribuire conține: scrisoarea de intenție, caietul de sarcini, modelele de formulare și proiectul de contract. Eventualele clarificări sau obiecțiuni la proiectul de contract se transmit autorității contractante în termenul de solicitare a clarificărilor. Prin transmiterea ofertei se consideră că ofertantul și-a însușit și este de acord cu documentația de atribuire, inclusiv clauzele contractuale.

# Evaluarea ofertelor:

1.Prețul ofertei (40 puncte)

2.Tehnic - experiența similară a experților propuși pentru îndeplinirea contractului (60 puncte) astfel:

* 10 puncte – pentru prezentarea a două rapoarte de expertiză
* 20 puncte – pentru prezentarea a trei rapoarte de expertiză
* 30 puncte – pentru prezentarea a patru rapoarte de expertiză
* 40 puncte – pentru prezentarea a cinci rapoarte de expertiză
* 50 puncte – pentru prezentarea a șase rapoarte de expertiză
* 60 puncte – pentru prezentarea a șapte rapoarte de expertiză

Rapoartele de expertiză prezentate atât pentru demonstrarea experienței experților cât și pentru obținerea de puncte suplimentare trebuie să fie din domeniul pentru care se depune oferta, respectiv specialitatea fiscalitate, **în caz contrar acestea nu vor putea fi punctate**.

Modul de calcul:

1. **P1 – Propunerea financiară – maximum 40 de puncte**

Propunerea financiară = tarif/oră (lei, fără TVA) x numărul de ore estimat

Prețul luat în considerare va fi cel ofertat. Pentru factorul de evaluare „Propunerea financiară” – P1 punctajul se va acorda astfel:

a) pentru cel mai scăzut dintre prețurile ofertelor se acordă punctajul maxim alocat factorului de evaluare:

P1 = 40 puncte = preț minim;

b) pentru alt preț decât cel prevăzut la lit. a) punctajul se calculează după algoritmul:

P1n= (preţ minim/Pn) \* 40.

unde: P1n= punctaj factor de evaluare al ofertei financiare curente

Preţ minim = preţul cel mai scăzut oferit de ofertanți pentru realizarea contractului

Pn = preţul ofertei curente

1. **P2 – Calitatea ofertei tehnice – maximum 60 de puncte**

Punctajul final (PFn) pentru fiecare ofertă se va obține însumând punctajele pentru fiecare factor de evaluare.

PFn = P1n + P2

În prima etapă se analizează conformitatea ofertelor față de cerințele minime ale autorității contractante. Apoi, pentru ofertele admisibile, utilizând criteriul **cel mai bun raport calitate-preț**, se procedează la întocmirea clasamentului pe baza căruia se stabilește oferta câștigătoare prin ierarhizarea în ordine crescătoare a **punctajelor totale**.

# Recepția serviciilor prestate:

Raportul de expertiză va constitui livrabilul care va sta la baza recepției serviciilor prestate. Acesta urmează să fie depus pe suport de hârtie la registratura unică a Ministerului Finanțelor.

Recepția se efectuează printr-un proces-verbal semnat de reprezentanții autorității contractante. Expertul va semna procesul-verbal de recepție pentru luarea la cunoștință și posibilitatea de a prezenta eventualele explicații și/sau observații.

# Condiţii de plată:

Prestatorul va emite factura pentru serviciile prestate în sistem Ro-eFactura, potrivit prevederilor OUG nr. 120/2021, aprobată cu modificări prin Legea nr. 139/2002.

Factura va fi emisă după semnarea de către autoritatea contractantă a procesului-verbal de recepție.

Plata se va efectua prin OP în termen de 30 de zile în contul deschis la Trezoreria Statului, conform art. 6 alin. (1) lit. c) din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

# Ajustarea prețului: nu este cazul

## Pentru serviciile prestate, plățile datorate de achizitor prestatorului sunt cele declarate în Propunerea financiară, anexă la contractul de prestări servicii, care rămân ferme în primele 12 luni ale contractului.

În ipoteza în care, din motive neimputabile prestatorului (ex. Termene dispuse de instanță) prestarea serviciilor se prelungește peste durata de 12 luni, atunci Prestatorul va fi îndreptățit la o ajustare a prețului unitar al contractului pe baza Indicelui prețurilor de consum (IPC) pentru servicii, comunicat de Institutul Național de Statistică (INS) pentru anul precedent, după următoarea formulă de calcul:

Pua = Pui x IPC pentru servicii / 100, unde:

Pua = prețul unitar actualizat

Pui = prețul unitar inițial ofertat, valabil la semnarea acordului-cadru

IPC pentru servicii = Indicele prețurilor de consum pentru servicii, comunicat de Institutul Național de Statistică din România.

Se va lua în considerare IPC pentru perioada curentă reprezentată de luna anterioară celei în care se încheie contractul subsecvent (dacă există date publicate de INS; în caz contrar, se va lua în considerare ultima lună disponibilă pe site-ul INS) raportată la perioada de referință reprezentată de aceeași lună a anului anterior (de exemplu: pentru un contract subsecvent care se va încheia în luna aprilie 2024, perioada de referință este martie 2024 față de martie 2023).

**Sursa informațiilor cu privire la evoluția IPC:** [**http://www.insse.ro**](http://www.insse.ro)**.**

Ajustarea prețului se va realiza, la solicitarea motivată a părții interesate.

Cu deosebită considerație,

Director general,

Cornelia NAGY

Director general adjunct,

vacant

Șef serviciu, Întocmit,

Marius Leon TĂNASIE Cristina ȘERBAN - Consilier superior

1. În principal art.7 alin.(5) și alin.(7) din Legea nr.98/2016 privind achizițiile publice cu modificările și completările ulterioare [↑](#footnote-ref-1)